97/471/EY: Neuvoston päätös, tehty 22 päivänä heinäkuuta 1997, makrotaloudellisen avun myöntämisestä entisen Jugoslavian tasavallalle Makedonialle



Virallinen lehti nro L 200 , 29/07/1997 s. 0059 - 0060



NEUVOSTON PÄÄTÖS, tehty 22 päivänä heinäkuuta 1997, makrotaloudellisen avun myöntämisestä entisen Jugoslavian tasavallalle Makedonialle (97/471/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että komissio on kuullut raha-asiain komiteaa ennen ehdotuksensa jättämistä, entisen Jugoslavian tasavalta Makedonia on sitoutunut perustavanlaatuisiin poliittisiin ja taloudellisiin uudistuksiin ja ponnistelee avoimen markkinatalouden luomiseksi, entinen Jugoslavian tasavalta Makedonia ja Euroopan yhteisö ovat tehneet yhteistyösopimuksen ja kuljetussopimuksen, jotka auttavat täyden yhteistyösuhteen syntymisessä, entinen Jugoslavian tasavalta Makedonia on sopinut Kansainvälisen valuuttarahaston (IMF) kanssa laajasta vakauttamis- ja uudistustoimenpiteiden sarjasta, jota tuetaan tehostetun rakennesopeutusohjelman (ESAF) mukaisella lainalla, entinen Jugoslavian tasavalta Makedonia on sopinut Maailmanpankin kanssa laajasta rakennesopeutustoimenpiteiden sarjasta, jota tuetaan rakennesopeutukseen tarkoitetuilla lainoilla, entisen Jugoslavian tasavallan Makedonian viranomaiset ovat pyytäneet rahoitusapua kansainvälisiltä rahoituslaitoksilta, Euroopan yhteisöltä ja muilta kahdenvälisen avun rahoittajilta; sen jälkeen kun on laskettu mukaan arvioitu rahoitus, joka on mahdollista saada IMF:ltä ja Maailmanpankilta, vuoden 1997 osalta kattamatta jää vielä merkittävä rahoitusvaje, ennen kuin on mahdollista vahvistaa maan valuuttavarantoa ja tukea hallituksen uudistuspyrkimyksiin liittyviä tavoitteita, entisen Jugoslavian tasavallan Makedonian viranomaiset ovat sitoutuneet hoitamaan kaikki vielä maksamatta olevat velkasitoumuksensa Euroopan yhteisölle ja Euroopan investointipankille, yhteisön myöntämä pitkäaikainen laina entisen Jugoslavian tasavallalle Makedonialle on aiheellinen toimenpide, jolla helpotetaan maan ulkopuolista rahoitusta koskevia rajoituksia, tuetaan maksutasetta ja vahvistetaan valuuttavarantoa, yhteisön lainan hallinnoiminen on annettava komission tehtäväksi, ja perustamissopimuksessa ei määrätä tämän päätöksen tekemiseksi muista kuin 235 artiklan valtuuksista, ON PÄÄTTÄNYT SEURAAVAA: 1 artikla 1. Yhteisö antaa entisen Jugoslavian tasavallan Makedonian käytettäväksi pitkäaikaisen lainan, jonka pääoma on enintään 40 miljoonaa ecua, laina-aika enintään viisitoista vuotta ja jonka tarkoituksena on varmistaa kestävä maksutasetilanne ja vahvistaa maan valuuttavarantoa. 2. Tätä tarkoitusta varten komissiolle annetaan valtuudet lainata Euroopan yhteisön puolesta tarvittavat varat, jotka annetaan entisen Jugoslavian tasavallan Makedonian käytettäväksi lainana. 3. Lainaa hallinnoi komissio neuvotellen tiiviisti rahapoliittisen komitean kanssa ja tavalla, joka on kaikkien IMF:n ja entisen Jugoslavian tasavallan Makedonian välillä tehtyjen sopimusten mukainen. 2 artikla 1. Komissiolla on rahapoliittista komiteaa kuultuaan valtuudet sopia entisen Jugoslavian tasavallan Makedonian viranomaisten kanssa lainaan liitettävistä talouspoliittisista ehdoista. Näiden ehtojen on oltava 1 artiklan 3 kohdassa mainittujen sopimusten mukaiset. 2. Komissio tarkastaa säännöllisin väliajoin yhteistyössä rahapoliittisen komitean ja IMF:n kanssa, että entisen Jugoslavian tasavallan Makedonian talouspolitiikka on tämän lainan tavoitteiden mukaista ja että lainan ehdot täytetään. 3 artikla 1. Laina annetaan entisen Jugoslavian tasavallan Makedonian käytettäväksi kahdessa erässä. Ensimmäinen erä maksetaan, jollei 2 artiklan määräyksistä muuta johdu ja kun entinen Jugoslavian tasavalta Makedonia on kokonaan suorittanut kaikki erääntyneet taloudelliset sitoumuksensa Euroopan yhteisölle ja Euroopan investointipankille. 2. Jollei 2 artiklasta muuta johdu, toinen erä maksetaan ESAF-ohjelman tyydyttävän täytäntöönpanon perusteella, ei kuitenkaan aikaisemmin kuin kolme kuukautta ensimmäisen erän maksamisen jälkeen. 3. Varat maksetaan entisen Jugoslavian tasavallan Makedonian keskuspankille. 4 artikla 1. Edellä 1 artiklassa tarkoitettuja otto- ja antolainatoimenpiteitä toteutettaessa käytetään samaa arvopäivää, eikä niistä saa aiheutua yhteisöä koskevia erääntymisajan muutoksia, valuuttakurssi- tai korkoriskejä tai muutakaan liiketoiminnallista riskiä. 2. Komissio toteuttaa entisen Jugoslavian tasavallan Makedonian pyynnöstä tarvittavat toimet varmistaakseen, että lainaehtoihin sisällytetään varhennettua takaisinmaksua koskeva lauseke ja että sitä voidaan myös käyttää. 3. Entisen Jugoslavian tasavallan Makedonian pyynnöstä, ja jos olosuhteet sallivat lainojen koron tarkistamisen, komissio voi jälleenrahoittaa kaikki alkuperäiset lainansa tai osan niistä tai järjestellä uudelleen asiaa koskevat rahoitusehdot. Jälleenrahoitus- tai uudelleenjärjestelytoimenpiteet on toteutettava 1 kohdassa määriteltyjen ehtojen mukaisesti, eivätkä ne saa pidentää kyseisen lainan keskimääräistä kestoa tai lisätä jälleenrahoituksen tai uudelleenjärjestelyn ajankohtana vielä maksamatonta senhetkisen valuuttakurssin mukaista lainapääomaa. 4. Kaikki kulut, joita yhteisölle aiheutuu tämän päätöksen mukaisten toimenpiteiden toteuttamisesta ja loppuun saattamisesta, jäävät entisen Jugoslavian tasavallan Makedonian maksettavaksi. 5. Rahapoliittiselle komitealle tiedotetaan vähintään kerran vuodessa 2 ja 3 kohdassa tarkoitettujen toimenpiteiden edistymisestä. 5 artikla Komissio antaa Euroopan parlamentille ja neuvostolle vähintään kerran vuodessa kertomuksen, joka sisältää arvion tämän päätöksen täytäntöönpanosta. Tehty Brysselissä 22 päivänä heinäkuuta 1997. Neuvoston puolesta J. POOS Puheenjohtaja (1) EYVL N:o C 190, 21.6.1997, s. 31 (2) EYVL N:o C 200, 30.6.1997